I Torsken kirke finner man en av de eldste messehaglene som er bevart i Norge. Messehagelen er sannsynligvis fra rundt 1500 og stammer fra Braunschweig i Tyskland. Den er lagd av grønt brokadestoff med for av strie. Motivet er klart førreformatorisk, da det viser den kjente helgengruppen Anna selv tredje, altså Jesus, Jomfru Maria og Anna, Marias mor. Denne gruppen står ved foten av korset der Jesus henger. Messehagelen er i dårlig stand.